พิพิธภัณฑสถานแห่งชาติประวัติศาสตร์ธรรมชาติ กรีกอเร อันตีปา

พิพิธภัณฑสถานแห่งชาติประวัติศาสตร์ธรรมชาติ กรีกอเร อันตีปา (โรมาเนีย: Muzeul Național de Istorie Naturală „Grigore Antipa”) เป็นพิพิธภัณฑ์ประวัติศาสตร์ธรรมชาติในบูคาเรสต์ ประเทศโรมาเนีย สถาปนาขึ้นในปี 1834 ในชื่อ พิพิธภัณฑสถานแห่งชาติประวัติศาสตร์ธรรมชาติ ในปี 1933 ได้เปลี่ยนชื่อตามชื่อของกรีกอเร อันตีปา นักวิทยาศาสตร์ผู้บริหารพิพิธภัณฑ์อยู่เป็นเวลา 51 ปี และผู้ปรับโครงสร้างของพิพิธภัณฑ์ในอาคารหลังใหม่ซึ่งออกแบบโดยสถาปนิกกรีกอเร เชร์กีเยซ โดยมีพระเจ้าการอลที่ 1 แห่งโรมาเนียเสด็จพระราชดำเนินมาทรงประกอบพิธีเปิดในปี 1908 ในปี 2011 พิพิธภัณฑ์ได้เปิดอีกครั้งหลังการปรับปรุงครั้งใหญ่มูลค่า 14 ล้านดอลลาร์ ของสะสมของพิพิธภัณฑ์ประกอบด้วยวัตถุตัวอย่างกว่า 2 ล้านชิ้น ที่นี่ถือเป็นพิพิธภัณฑ์ที่มีเกียรติภูมิและได้รับการจัดระเบียบดีที่สุดแห่งหนึ่งของโลก ระเบียงภาพ อ้างอิง แหล่งข้อมูลอื่น เว็บไซต์ทางการ